rejauldu/bengali-wikipedia huggingface dataset:
সিনথিয়া ওনিয়েডিনমানাসু চিনাসাওকুউ আরিভো (, ; জন্ম ৮ জানুয়ারি ১৯৮৭) হলেন একজন ব্রিটিশ অভিনেত্রী, গায়িকা ও গীতিকার। তিনি ব্রডওয়ে মঞ্চের দ্য কালার পার্পল মঞ্চনাটকের পুনরুজ্জীবিতকরণে সেলি চরিত্রে তার কাজের জন্য সর্বাধিক পরিচিত। এই কাজের জন্য তিনি ২০১৬ সালে শ্রেষ্ঠ অভিনেত্রী বিভাগে টনি পুরস্কার, ও ড্রামা ডেস্ক পুরস্কার অর্জন করেন, এবং এই নাটকের বাকি কলাকুশলীদের সাথে যৌথভাবে শ্রেষ্ঠ সঙ্গীতধর্মী মঞ্চনাটক অ্যালবাম বিভাগে গ্র্যামি পুরস্কার ও দিবাকালীন অনুষ্ঠানে সেরা সঙ্গীতধর্মী পরিবেশনা বিভাগে ডেটাইম এমি পুরস্কার অর্জন করেন।  আরিভো ২০১৮ সালে উইডোজ ও ব্যাড টাইমস অ্যাট দ্য এল রয়্যাল দিয়ে চলচ্চিত্রে কাজ শুরু করেন। ২০১৯ সালে তিনি দাসপ্রথা বিলোপ আন্দোলনকারী হ্যারিয়েট টাবম্যানের জীবনীনির্ভর হ্যারিয়েট চলচ্চিত্রে অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ২০২০ সালে আরিভো এইচবিওর অপরাধমূলক নাট্যধর্মী মিনি ধারাবাহিক দি আউটসাইডার-এ অভিনয় করেন।  প্রারম্ভিক জীবন সিনথিয়া আরিভো ১৯৮৭ সালের ৮ই জানুয়ারি দক্ষিণ লন্ডনের স্টকওয়েলে নাইজেরীয় পিতামাতার ঘরে জন্মগ্রহণ করেন। তার মাতা একজন সেবিকা। আরিভো লা রেট্রায়েট রোমান ক্যাথলিক গার্লস স্কুলে পড়াশোনা করেন। তিনি ইস্ট লন্ডন বিশ্ববিদ্যালয়ে সঙ্গীত মনোবিজ্ঞান বিভাগে ভর্তি হন; এই অধ্যয়নের এক বছরের মাথায় তিনি রয়্যাল একাডেমি অব ড্রামাটিক আর্টে আবেদন করেন, এবং সেখানে অভিনয়ের প্রশিক্ষণ লাভের সুযোগ পান।  কর্মজীবন আরিভো ২০১৯ সালে দাসপ্রথা বিলোপ আন্দোলনকারী হ্যারিয়েট টাবম্যানের জীবনীনির্ভর হ্যারিয়েট চলচ্চিত্রে নাম ভূমিকায় অভিনয় করেন। এই চলচ্চিত্রে অভিনয়ের জন্য তিনি নাট্যধর্মী চলচ্চিত্রে শ্রেষ্ঠ অভিনেত্রী বিভাগে, এবং এই চলচ্চিত্রে "স্ট্যান্ড আপ" গান সহ-রচনা ও এতে কণ্ঠ দেওয়ার জন্য শ্রেষ্ঠ মৌলিক গান বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি এই চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে এবং এই চলচ্চিত্রের "স্ট্যান্ড আপ" গানে কণ্ঠ দেওয়ার জন্য শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করেন।  তথ্যসূত্র  বহিঃসংযোগ     বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ব্রিটিশ অভিনেত্রী বিষয়শ্রেণী:২১শ শতাব্দীর ব্রিটিশ গায়িকা বিষয়শ্রেণী:কৃষ্ণাঙ্গ ব্রিটিশ অভিনেত্রী বিষয়শ্রেণী:কৃৃষ্ণাঙ্গ ব্রিটিশ সঙ্গীতশিল্পী বিষয়শ্রেণী:নাইজেরীয় বংশোদ্ভূত ইংরেজ ব্যক্তি বিষয়শ্রেণী:ইস্ট লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:লন্ডনের অভিনেত্রী বিষয়শ্রেণী:লন্ডনের সঙ্গীতশিল্পী বিষয়শ্রেণী:গ্র্যামি পুরস্কার বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:ডেটাইম এমি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:থিয়েটার ওয়ার্ল্ড পুরস্কার বিজয়ী বিষয়শ্রেণী:ইংরেজ রোমান ক্যাথলিক বিষয়শ্রেণী:উভকামী অভিনেত্রী বিষয়শ্রেণী:উভকামী নারী
তুর্কি সশস্ত্র বাহিনী (  ) হলো তুরস্কের সামরিক বাহিনী। বাহিনীটি জেনারেল স্টাফ, স্থল বাহিনী, নৌ বাহিনী ও বিমান বাহিনী নিয়ে গঠিত এবং চিফ অব দ্য জেনারেল স্টাফ হলেন সশস্ত্র বাহিনীর কমান্ডার। যুদ্ধকালীন চিফ অব দ্য জেনারেল স্টাফ রাষ্ট্রপতির পক্ষে হয়ে সর্বাধিনায়ক হিসাবে কাজ করেন। Federal Research Division, Turkey: A Country Study, Kessinger Publishing, 2004, , p. 337. তুরস্কের সশস্ত্র বাহিনীর ইতিহাস উসমানীয় সাম্রাজ্যের পতনের সাথে সাথে শুরু হয়। বর্তমান তুর্কি সামরিক বাহিনী কামালবাদকে নিজেদের অভিভাবক হিসেবে মেনে তাকে রাষ্ট্রীয় আদর্শ মনে করে; বিশেষত তারা ধর্মনিরপেক্ষতার উপর জোর দেয়। ১৯৫২ সালে ন্যাটোর সদস্য হওয়ার পরই তুরস্ক তার সশস্ত্র বাহিনীর জন্য একটি ব্যাপক আধুনিকীকরণ কর্মসূচি শুরু করে দেয়।  তুর্কি সশস্ত্র বাহিনী দক্ষিণ কোরিয়া এবং ন্যাটোর সাথে কোরীয় যুদ্ধে লড়াইয়ের জন্য ১৫,৯৩৬ সৈন্য পাঠায়। ১৯৮০ এর দশকের শেষের দিকে এ বাহিনীটির একটি দ্বিতীয় পুনর্গঠন প্রক্রিয়া শুরু হয়েছিল।  তুর্কি সশস্ত্র বাহিনী হলো মার্কিন সশস্ত্র বাহিনীর পরেই ন্যাটোর দ্বিতীয় বৃহত্তম স্থায়ী সামরিক বাহিনী। ২০৩৫ সালে আনুমানিক ১,০০০০০০ সামরিক, আধাসামরিক ও নৌবাহিনীর কর্মীসহ বিশ্বের ত্রয়োদশ বৃহত্তম বাহিনী হবে।  বেলজিয়াম, জার্মানি, ইতালি ও নেদারল্যান্ডসহ তুরস্ক হল পাঁচটি ন্যাটো সদস্য রাষ্ট্রের একটি, যারা জোটের পারমাণবিক অংশীদারিত্ব নীতির অংশ। ইনসির্লিক এয়ার বেসে মোট ৫০টি ইউএস বি-৬১ পারমাণবিক বোমা রাখা হয়েছে, ৫টি দেশের মধ্যে সবচেয়ে বেশি।    তথ্যসূত্র   বিষয়শ্রেণী:তুরস্কের সামরিক বাহিনী
thumb|সিনামন ডেস্কটপ পরিবেশ, লিনাক্স মিন্ট অপারেটিং সিস্টেমের ডিফল্ট ডেস্কটপ পরিবেশ  কম্পিউটারের ভাষায় ডেস্কটপ পরিবেশ বা ডিই () হলো একই গ্রাফিক্যাল ইউজার ইন্টারফেস (গুই) এর অপারেটিং সিস্টেমের উপর চলা এক বান্ডিল প্রোগ্রাম দিয়ে বানানো ডেস্কটপ রূপালঙ্কারের প্রয়োগ।  মোবাইল কম্পিউটিং আবিষ্কারের পূর্বে ব্যক্তিগত কম্পিউটারেই বেশি দেখা পাওয়া যেতো ডেস্কটপ পরিবেশের।  সহজে ফাইলে প্রবেশ সম্পাদনায় ডেস্কটপ গ্রাফিক্যাল ইউজার ইন্টারফেস ব্যবহারকারীকে সহায়তা করে, যদিও একটি অপারেটিং সিস্টেমের সমস্ত ফাইলেই তারা প্রবেশাধিকার দেয় না। বরঞ্চ, পুরোনো কমান্ড-লাইন ইন্টারফেস (সিএলআই) এখনও অপারেটিং সিস্টেমের উপর পূর্ণ নিয়ন্ত্রণের জন্যে প্রয়োজন হয়।  একটি ডেস্কটপ পরিবেশ আইকন, উইন্ডো, টুলবার, ফোল্ডার, ওয়ালপেপার ও ডেস্কটপ উইজেট নিয়ে গঠিত।    ডেস্কটপ পরিবেশের উদাহরণ  পিসিতে সবচেয়ে প্রচলিত ডেস্কটপ পরিবেশ উইন্ডোজের বিল্ট-ইন ইন্টারফেস। উইন্ডোজ এক্সপিতে এটার নাম ছিলো লুনা, উইন্ডোজ ভিস্তা ও উইন্ডোজ ৭-এ এয়ারো, উইন্ডোজ ৮ ও ৮.১-এ মেট্রো এবং উইন্ডোজ ১০-এ এটার নাম ছিলো মডার্ন।  এপলের  ম্যাক ওএসে ব্যবহৃত একুয়াও অনেক বেশি প্রচলিত।  ইউনিক্স-সদৃশ অপারেটিং সিস্টেমের জন্যে মূলধারার ডেস্কটপ পরিবেশগুলো এক্স উইন্ডো সিস্টেম ব্যবহার করে, সাথে কেডিই, গ্নোম, এলএক্সডিই অন্তর্ভুক্ত থাকে, যেগুলো হয়তো ব্যবহারকারী স্বয়ং নির্বাচন করেছে এবং বাহ্যিকভাবে অপারেটিং সিস্টেমের সাথে সংযুক্ত করে দেয়া হয়নি।  এছাড়াও অন্যান্য অনেক ডেস্কটপ পরিবেশ রয়েছে, সিনামন, ইডিই, জিইএম, আইরিক্স ইন্টারেক্টিভ ডেস্কটপ, সানের জাভা ডেস্কটপ সিস্টেম, জেস্কটপ, রক্স ডেস্কটপ ইত্যাদি।  অন্য একটি ডেস্কটপ পরিবেশ ছাড়া এক্স উইন্ডো সিস্টেম অচল।  তথ্যসূত্র  বিষয়শ্রেণী:ডেস্কটপ পরিবেশ
সেবক রেল সেতু হল ভারতের পশ্চিমবঙ্গ অঙ্গরাজ্যের সেবকে মহানন্দা বন্যপ্রাণী অভয়ারণ্যের কাছে তিস্তা নদীর উপর নির্মিত রেল সেতু। রেল সেতুটি প্রায় ১ কিলোমিটার দীর্ঘ। এটি রেলপথের মাধ্যমে পশ্চিমবঙ্গের দার্জিলিং জেলাকে কালিম্পং জেলা ও জলপাইগুড়ি জেলার সঙ্গে সংযুক্ত করে। সেতুটি উত্তর-পূর্ব সীমান্ত রেলের  আলিপুরদুয়ার রেলওয়ে বিভাগের অন্তর্গত নিউ জলপাইগুড়ি-আলিপুরদুয়ার-শামুকতলা রোড রেলপথে অবস্থিত।  এটি একটি অত্যন্ত গুরুত্বপূর্ণ রেল সেতু, যা শিলিগুড়ি-সেবকে সুন্দর ডুয়ার্স অঞ্চলের সঙ্গে সংযুক্ত করে। সেবক রেল সেতুটি তিস্তা নদীকে করোনেশন সড়ক সেতুর সমান্তরালে অতিক্রম করে। এই সেতুটি সেবক রেলওয়ে স্টেশনের ঠিক সামনেই নিউ মালবাজার স্টেশনের দিকে অবস্থিত।  সমস্যা সিকিম ও পশ্চিমবঙ্গের পার্বত্য অঞ্চলে ২০১৬ সালের জুন মাসে ভারী বৃষ্টিপাতের কারণে সেতুর পিলার বা খুঁটিতে কিছু ফাটল দেখা দিয়েছিল এবং সেতুটি কয়েক সপ্তাহের জন্য বন্ধ রাখা হয়েছিল। সেতুর প্রয়োজনীয় মেরামতের কাজ শেষ করে আবার রেল চলাচলের জন্য খুলে দেওয়া হয়।  চিত্রশালা  তথ্যসূত্র  বিষয়শ্রেণী:পশ্চিমবঙ্গের রেল সেতু বিষয়শ্রেণী:শিলিগুড়ির পরিবহন
আবদুল মতিন চৌধুরী (জন্ম: ১৯৪৪-মৃত্যু: ৪ আগস্ট ২০১২) ছিলেন একজন বাংলাদেশী রাজনীতিবিদ।  তিনি বাংলাদেশ জাতীয়তাবাদী দলের (বিএনপি) সহ-সভাপতি ও যুগ্ম মহাসচিব হিসাবে দায়িত্ব পালন করেছেন। ১৯৯১-১৯৯৬-এর প্রথম খালেদা জিয়া মন্ত্রিসভায় তিনি স্বরাষ্ট্রমন্ত্রী হিসাবে নিযুক্ত হন। তিনি ১৯৭৯ সাল থেকে চারবার জাতীয় সংসদে নির্বাচিত হয়েছিলেন। .সে ২০০৪ সালে ইছাপুরা গ্রামে একটি বিশেষ সভার আয়োজন করে   কর্মজীবন  চৌধুরী ১৯৭১ সালের আগে একজন মুসলিম লীগের রাজনীতিবিদ ছিলেন।  তিনি ১৯৯১ থেকে ২০০৮ সাল পর্যন্ত বিএনপির স্থায়ী কমিটির সদস্য ছিলেন।  ১৯৯১ সালে পঞ্চম জাতীয় সংসদ নির্বাচনে নারায়ণগঞ্জ-১ আসন থেকে প্রথম সংসদ সদস্য নির্বাচিত হন। পরবর্তীতে একই এলাকা থেকে ১৯৯৬ সালে ষষ্ঠ ও ২০০১ সালে অষ্টম জাতীয় সংসদ নির্বাচনে সংসদ সদস্য নির্বাচিত হন।   ব্যক্তিগত জীবন  চৌধুরী একজন চিরকুমার ছিলেন।  মৃত‍্যু  ২০১২ সালের ৪ আগস্ট তিনি মৃত্যুবরণ করেন।   তথ্যসূত্র    বহিঃসংযোগ   বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:নারায়ণগঞ্জ জেলার রাজনীতিবিদ বিষয়শ্রেণী:২০১২-এ মৃত্যু বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:১৯৪৪-এ জন্ম বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশের স্বরাষ্ট্রমন্ত্রী বিষয়শ্রেণী:বাংলাদেশের সড়ক পরিবহন ও সেতুমন্ত্রী বিষয়শ্রেণী:নারায়ণগঞ্জ জেলার ব্যক্তি
কাজী আবু বকর আল-বাকিল্লানি ( ৩৩৮ হিঃ - ৪০৩ হি. / ৯৫০ খ্রি. – ১০১৩ খ্রি.) ছিলেন একজন ইসলামী পণ্ডিত, ইমাম, শাস্ত্রজ্ঞ, আকিদা বিশেষজ্ঞ, ফিকহবিদ ও উসুলী। তার পুরো নাম: মুহাম্মদ বিন আল-তাইয়্যিব বিন মুহাম্মদ বিন জাফর বিন আল-কাসিম আবু বকর আল-বাকিল্লানি আল-বসরি। তার উপাধি ছিল সুন্নাহর শেখ (শায়খুস্সুন্না)। তিনি তৎকালীন সুন্নি সম্প্রদায়ের মুখপাত্র ছিলেন। তিনি আকিদায় আশয়ারী মাযহাবের চিন্তাধারার নেতৃত্ব দেন এবং ফিকহে মালিকি মাযহাব ও তার উসুলে ব্যাপক অবদান রাখেন। তিনি আশয়ারি মাজহাবের প্রবতর্ক আবুল হাসান আল আশ'আরির পরে সর্বশ্রেষ্ঠ আশ'আরী ইমাম হিসেবে বিবেচিত হন। এছাড়াও তিনি চারশত গ্রন্থের একজন লেখক হিসেবে বিবেচিত হন। مصادر ترجمته في تاريخ بغداد للخطيب 5/379 ـ 383. تبيين كذب المفتري لابن عساكر 217-226، الوفيات لابن خلكان 1/609. اللباب لابن الأثير 1/90. تذكرة الحفاظ للذهبي 1079. الوافي بالوفيات للصفدي 3/177 ـ 178. الديباج لابن فرحون 267 ـ 268. البداية والنهاية لابن كثير 11/350 ـ 351. وغيرها. انظر تاريخ التراث العربي فؤاد سزكين م1 ج4، مطبعة بهمن ـ قم، الطبعة الثانية، سنة 1983م، ص48. الوافي بالوفيات، صلاح الدين خليل بن أيبك الصفدي(ت764هـ)، تحقيق أحمد الأرناؤوط وتزكي مصطفى، طبعة بيروت ـ لبنان دار إحياء التراث العربي، سنة 1420هـ 2000م، ج 3 ص147.   তথ্যসূত্র   বিষয়শ্রেণী:ইসলামি ব্যক্তিত্ব
এটি উল্লেখযোগ্য পাকিস্তানি মডেলদের একটি তালিকা।   নারী মডেল    এনি আলী খান  আনজেলিকা তাহির   আইনি জাফরি   আমনা ইলিয়াস   আমিনা হক   আনুশয় আব্বাসি   আরিজ ফাতেমা   আয়েশা ওমর   আয়ান   বেনিশ চৌহান   ফারাহ শাহ   ইফফাত রহিম   ইমান আলী   ইকরা আজিজ   জুজ্ঞান কাজিম  মারিয়াহ মোতেন   মাথিরা   মাওরা হুসাইন  মায়া আলী   মীরা   মীশা শফী   মেহরিন রাহিল   মেহ্বীশ হায়াত   মোমল শেখ   নাদিয়া হুসেন   নার্গিস ফাখরি   নাতাশা পরচা   নীলম মুনির   নিদা ইয়াসির   নূর   রাবিয়া বাট   রিমা খান   রুবিয়া চৌধুরী   সাবা কমর   সাদিয়া ইমাম মো   সানা নওয়াজ   সানা আসকারি   সানাম সায়েদ   সোনিয়া আহমেদ   সুম্বুল ইকবাল   তুবা সিদ্দিকী   উরওয়া হুসাইন   ভনীজা আহমদ   বীনা মালিক   ইয়াসমীন ঘৌরী   ইয়ুমনা জায়েদী   জারা শেখ   জয়নব কাইয়ুম   জেবা আলী   ঝালায় সরহাদি   পুরুষ মডেল    আব্বাস জাফরি   আবদুল্লাহ এজাজ   আইজাজ আসলাম   আজফার রেহমান   এমদাদ ইরফানী   ফাহাদ মোস্তফা   হাসনাইন লেহরী   ইফি   জাহান-ই-খালিদ   জুনাইদ খান   নোমান এজাজ   ওমর শাহজাদ   রিজওয়ান আলী জাফরি   শাহজাদ নূর   শেহজাদ শেখ   তথ্যসূত্র
২০১০  লাদাখের বন্যার ঘটনাটি ৬ই আগস্ট ২০১০ তারিখে লাদাখের একটি বৃহত অংশ জুড়ে ঘটেছিল, যা ভারতের দক্ষিণাঞ্চলীয় জম্মু ও কাশ্মীরের একটি অঞ্চল। লেহ অঞ্চলের প্রধান শহরসহ ৭১ টি শহর ও গ্রাম ক্ষতিগ্রস্ত হয়েছে। কমপক্ষে ২৫ জন লোক মারা গেছে বলে জানা গেছে, ছয়জন বিদেশী পর্যটক ছিলেন, মেঘের ঝড় এবং ভারী রাতের বর্ষণে ফ্লাশ বন্যা, কাদা ফোঁটা এবং ধ্বংসাবশেষ প্রবাহ সৃষ্টি হয়। ঝড়টির প্রাথমিক পরিপ্রেক্ষিতে ২০০ জন লোক অনুপস্থিত ছিল, এবং বন্যার পর হাজার হাজার ঘরবাড়ি গৃহহীন হয়ে পড়ে এবং সম্পত্তি ও অবকাঠামোর ব্যাপক ক্ষতি সাধিত হয়।   সামগ্রিকভাবে, এই বন্যা দ্বারা ৯,০০০ লোক সরাসরি প্রভাবিত হয়।  তথ্যসূত্র  বিষয়শ্রেণী:২০১০-এর দশকে জম্মু ও কাশ্মীর বিষয়শ্রেণী:ভারতে বন্যা বিষয়শ্রেণী:জম্মু ও কাশ্মীরে বিপর্যয়
কটক রেলওয়ে স্টেশন হল একটি রেলওয়ে জংশন এবং ভারতের ওড়িশা রাজ্যের কটককে পরিষেবা দেয়।   ইতিহাস  ১৮৯৩ থেকে ১৮৯৬ সময়কালে,  ইস্ট কোস্ট স্টেট রেলওয়ের  নির্মিত এবং যান চলাচলের জন্য উন্মুক্ত করা হয়েছিল। এটি ব্রাহ্মণী, কাঠজোদি, কুয়াখাই, মহানদী (ওড়িশার দীর্ঘতম নদী) এবং বিরূপার মতো নদী জুড়ে কয়েকটি বৃহত্তম সেতু নির্মাণের প্রয়োজন হয়েছিল। কটক স্টেশনটি 1899 সালে ভারতীয় রেল নেটওয়ার্কের সাথে সংযুক্ত ছিল।   রেলওয়ে সংস্থা  কটক স্টেশনটি পূর্ব উপকূল রেলওয়ের খুরদা সড়ক বিভাগের অধীনে কাজ করছে।  কটক রেলওয়ে স্টেশন ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি।    তথ্যসূত্র   বিষয়শ্রেণী:খুর্দা রোড রেলওয়ে বিভাগ
গুগল স্কলার () একটি মুক্তভাবে প্রবেশযোগ্য ওয়েব অনুসন্ধান ইঞ্জিন যা প্রকাশনা বিন্যাস এবং শাখাসমূহের একটি অ্যারে জুড়ে পাণ্ডিত্যপূর্ণ সাহিত্যের সম্পূর্ণ পাঠ্য বা মেটাডেটা নির্ঘণ্ট তৈরি করে। ২০০৪ সালের নভেম্বরে বিটা সংস্করণ মুক্তির পর, গুগল স্কলার ইনডেক্সে বেশিরভাগ পিয়ার-পর্যালোচিত অনলাইন শিক্ষায়তনিক জার্নাল ও বই, সম্মেলন পত্র, থিসিস ও তত্ত্বালোচনা এবং গবেষণামূলক প্রাকমুদ্রণ, সারাংশ, প্রযুক্তিগত প্রতিবেদন এবং আইনি মতামত ও কৃতিস্বত্ব সহ অন্যান্য পাণ্ডিত্যপূর্ণ সাহিত্যের অন্তর্ভুক্তি রয়েছে। গুগল কর্তৃক গুগল স্কলার ডাটাবেসের আকার প্রকাশ না করলেও, সাইন্টোম্যাট্রিক গবেষকরা অনুমান করেছেন যে জানুয়ারি ২০১৮ অনুযায়ী, এটি নিবন্ধ, উদ্ধৃতি ও কৃতিস্বত্ব সহ প্রায় ৩৮৯ মিলিয়ন নথি সমৃদ্ধ বিশ্বের বৃহত্তম শিক্ষায়তনিক অনুসন্ধান ইঞ্জিন।  পূর্বে, মে ২০১৪ সালের হিসাবে এর আকার ছিল আনুমানিক  ১৬০ মিলিয়ন।Orduña-Malea, E., Ayllón, J. M., Martín-Martín, A., & Delgado López-Cózar, E. (2015). Methods for estimating the size of Google Scholar. Scientometrics, 104(3), 931–49. ArXiv   চিহ্নিত করুন ও প্রতিগ্রহণ পদ্ধতি ব্যবহার করে প্লস ওয়ান-এ প্রকাশিত পূর্বের পরিসংখ্যানের প্রাক্কলনটি আনুমানিক ১০০ মিলিয়ন হিসাবে ইন্টারনেটে ইংরেজিতে প্রকাশিত সমস্ত নিবন্ধের প্রায় ৮০-৯০ শতাংশ কভারেজ বিবেচনা করা হয়।Trend Watch (2014) Nature 509(7501), 405 – discussing Madian Khabsa and C Lee Giles (2014) The Number of Scholarly Documents on the Public Web , PLOS ONE 9, e93949. এই অনুমানের মাধ্যমে এছাড়াও নির্ধারণ করা হয়েছিল যে ওয়েবে কতগুলি নথি বিনামূল্যে পাওয়া যায়।  গুগল স্কলারের জন্য সার্চ ইঞ্জিন অপ্টিমাইজেশান গুগলের মতো ঐতিহ্যবাহী ওয়েব অনুসন্ধান ইঞ্জিনগুলির জন্য সার্চ ইঞ্জিন অপ্টিমাইজেশান (এসইও) বহু বছর ধরে জনপ্রিয়। অ্যাকাডেমিক বা শিক্ষায়তনিক নিবন্ধগুলির জন্য এসইও-কে "অ্যাকাডেমিক সার্চ ইঞ্জিন অপ্টিমাইজেশন" (এএসইও) বলা হয় এবং "অ্যাকাডেমিক সার্চ ইঞ্জিনগুলির ক্রল করা এবং সূচীকরণ উভয়কে সহজ করে তোলে এমন উপায়ে পাণ্ডিত্যপূর্ণ সাহিত্যের সৃষ্টি, প্রকাশনা এবং পরিবর্তন" হিসাবে সংজ্ঞায়িত করা হয়। গুগল স্কলারে নিবন্ধগুলির র‌্যাঙ্কিংয়ের অনুকূলকরণের জন্য এলসেভিয়ার, ওপেনসায়েন্স, মেন্ডেলি এবং এসএজি পাবলিশিংয়ের মতো সংস্থা এএসইও গ্রহণ করেছে। এএসইওর নেতিবাচকতা রয়েছে।  তথ্যসূত্র  আরও পড়ুন  Jensenius, F., Htun, M., Samuels, D., Singer, D., Lawrence, A., & Chwe, M. (2018). "The Benefits and Pitfalls of Google Scholar." PS: Political Science & Politics, 51(4), 820-824.  বহিঃসংযোগ   গুগল স্কলার ব্লগ  বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি বিষয়শ্রেণী:গ্রন্থপঞ্জি ডেটাবেজ ও নির্ঘণ্ট বিষয়শ্রেণী:পাণ্ডিত্যপূর্ণ অনুসন্ধান পরিসেবা বিষয়শ্রেণী:গুগল পরিষেবা বিষয়শ্রেণী:অনলাইন ডাটাবেজ বিষয়শ্রেণী:উদ্ধৃতি সূচক
প্রিটোরিয়া ক্যাপিটালস হল একটি দক্ষিণ আফ্রিকার পেশাদার টুয়েন্টি২০ ফ্র্যাঞ্চাইজি ক্রিকেট দল যেটি প্রথম এসএ২০ টুর্নামেন্টের উদ্বোধনী মৌসুমে প্রতিদ্বন্দ্বিতা করেছিল। দলটি প্রিটোরিয়া, দক্ষিণ আফ্রিকায় অবস্থিত, এবং ২০২২ সালে গঠিত হয়েছিল। দলের হোম-গ্রাউন্ড হল সেঞ্চুরিয়ন পার্ক। দলটির কোচ গ্রাহাম ফোর্ড।  ফ্র্যাঞ্চাইজিটির মালিকানা জেএসডব্লিউ গ্রুপ।  বর্তমান দল প্রতিযোগিতার প্রথম মৌসুমের জন্য ফ্র্যান্সাইজের স্কোয়াড ছিল:  আন্তর্জাতিক ক্যাপধারী খেলোয়াড়দের তালিকায় বোল্ড করা হয়েছে  + Pretoria Capitals squad No. Name Nationality Birth date Batting style Bowling style Year signed Salary Notes Batters Wicket-keepers All-roundersBowlers  Statistics  Most runs  Player Runs Batting average High score 100s 50s Will Jacks  270  38.57  92  0  3  Phil Salt 238  29.75  77*  0  2  Theunis de Bruyn  21.63  53  0  1  Kusal Mendis  223  31.85  80  0  1 Rilee Rossouw  202  18.36  56   0  1  Most wickets  Player Wickets Bowling average Best bowling Anrich Nortje  20  13.25  3/12  Eathan Bosch  15  21.40  3/12 James Neesham  14  17.92  3/7 Adil Rashid  14  19.64  2/15 Wayne Parnell  10  19.90  3/14   Administration and support staff   Position Name Head coach  Graham Ford Assistant coach  Jacques Kallis Assistant coach  Dale Benkenstein  তথ্যসূত্র  বহিঃসংযোগ  বিষয়শ্রেণী:দক্ষিণ আফ্রিকায় ক্রিকেট বিষয়শ্রেণী:২০২২-এ দক্ষিণ আফ্রিকায় প্রতিষ্ঠিত বিষয়শ্রেণী:প্রিটোরিয়া ভিত্তিক ক্রীড়া বিষয়শ্রেণী:দক্ষিণ আফ্রিকার ক্রীড়া দল বিষয়শ্রেণী:এসএ২০
আগর উদ্ভিদ, (বৈজ্ঞানিক নাম: Aquilaria malaccensis) এক প্রকারের সুগন্ধি প্রদায়ক উদ্ভিদ। এটি Thymelaeaceae পরিবারের অন্তর্গত। অন্যান্য স্থানীয় নামের মধ্যে Aloe wood, Eagle wood, Aguruh, Krsnaguruh উল্লেখযোগ্য। এটি দক্ষিণ পূর্ব-এশীয় প্রজাতি। পৃথিবীতে আগর আতর পণ্যের প্রায় ১৬০ মিলিয়ন মার্কিন ডলারের রপ্তানি বাজার রয়েছে। মধ্যপ্রাচ্যের দেশগুলো আগর উড চিপস ও আতরের চাহিদা প্রচুর।   বিবরণ  এটি একটি মাঝারি ধরনের চিরসবুজ বৃক্ষ। উচ্চতা সাধারণত ৬০ থেকে ৮০ ফুট হয়ে থাকে। ০.৬-২.৫ মিটার ব্যাসের হয়ে থাকে। পাতা পাতলা ও চর্ম, উজ্জ্বল সবুজ। বাংলাদেশের সিলেট ও চট্টগ্রামে বিক্ষিপ্তভাবে দেখা যায়। এই গাছের ফুল সাদা রংয়ের। তিন বছরের কাছাকাছি সময়ে গাছে ফুল আসে। ফুল খুব ছোট, কাক্ষিক ছত্রাকার মঞ্জরিতে ঘ্নবদ্ধ। ফল ৪-৫ সেমি লম্বা, ডিম্বাকার।দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ১৪,    বিস্তার   বাংলাদেশে সিলেটের পাহাড়ে জন্মে। ভুটান, ভারত, ইন্দোনেশিয়া, ইরান, লাওস, মালয়েশিয়া, মায়ানমার, ফিলিপাইন, সিঙ্গাপুর ও থাইল্যান্ডে পাওয়া যায়।   চাষাবাদ  আগর গাছ সাধারণত ঘন অর্ধ-চিরসবুজ বনের বৃক্ষ। এই গাছের বংশ বিস্তার হয় বীজ থেকে। গাছে জুন মাসে ফুল এবং আগস্ট মাসে ফল হয়। এই গাছ সিলেট এলাকার বন বিভাগ মাঝে মাঝে চাষ করে থাকে। বাড়ির আঙিনায়, রাস্তার পাশে, পতিত জমি, টিলা-টেঙ্গর এমনকি পরিত্যক্ত জমিতে আগর গাছ লাগানোর পর ফলন পাওয়া যায়।   গুনাগুণ  আগরের সুগন্ধি প্রশান্তিদায়ক এবং শরীরের শক্তি বৃদ্ধিকারী বলে কেউ কেউ মনে করে থাকেন। মালয় ও চাইনিজদের আদি চিকিৎসা পদ্ধতিতে রোগ নিরাময়ের ঔষধ প্রস্তুতির গুরূত্বপূর্ন উপাদান হিসাবে আগর কাঠ ব্যবহার হয়ে আসছে। অ্যারোমাথেরাপিতেও এর ব্যবহার আছে। এছাড়া মূত্রবর্ধক, কামোদ্দীপক, কোষ্ঠ্য পরিষ্কারক হিসাবে এর ব্যবহার পরিলক্ষিত হয়। বিভিন্ন ত্বকের রোগ, ব্রংকাইটিস, হাঁপানী ও বাত রোগে এর ব্যবহার হয়ে থাকে। আগর উড থেকে আহরিত তেল বিশ্বের সবচেয়ে মূল্যবান সুগন্ধি। এই সুগন্ধির বিশেষ বৈশিষ্ট হলো এটি একটি এ্যলকোহলমুক্ত সুগন্ধি। ধর্মীয় আচার অনুষ্ঠান ও সামাজিক-সাংস্কৃতিক আয়োজনে এ সুগন্ধির আকাশ ছোঁয়া চাহিদা বিশ্বজুড়ে। আগর উড থেকে তৈরি কাঠের টুকরা বা আগর তেল বা আগর আতর উভয়ই সুগন্ধি হিসাবে ব্যবহৃত হয়। আগর তেল ছাড়া কাঠ বা পাউডারজাত সামগ্রী থেকে ধূপের ন্যায় প্রজ্জ্বলনের মাধ্যমে আগরের সুবাস নেয়া হয়। আগর উডের নির্যাশ সুগন্ধি সাবান, স্যাম্পুসহ অন্যান্য প্রসাধণ সামগ্রী তৈরিতে ব্যবহার করা হয়।   তথ্যসূত্র   বিষয়শ্রেণী:ঔষধি উদ্ভিদ বিষয়শ্রেণী:সুগন্ধি উদ্ভিদ বিষয়শ্রেণী:বৃক্ষ বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:ভুটানের উদ্ভিদ বিষয়শ্রেণী:ফিলিপাইনের উদ্ভিদ বিষয়শ্রেণী:লাওসের উদ্ভিদ বিষয়শ্রেণী:ত্রিপুরার প্রতীক বিষয়শ্রেণী:১৭৮৩-এ বর্ণিত উদ্ভিদ
নায়েরগাঁও উত্তর বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।   আয়তন  নায়েরগাঁও উত্তর ইউনিয়নের আয়তন ৩,২৩৪ একর।   জনসংখ্যার উপাত্ত  ২০১১ সালের পরিসংখ্যান অনুযায়ী নায়েরগাঁও উত্তর ইউনিয়নের জনসংখ্যা ১৯,৮৪৫ জন। এর মধ্যে পুরুষ ৯,৪২০ জন এবং মহিলা ১০,৪২৫ জন। মোট পরিবার ৪,১৬৪টি।   অবস্থান ও সীমানা  মতলব দক্ষিণ উপজেলার সর্ব-উত্তরে নায়েরগাঁও উত্তর ইউনিয়নের অবস্থান। এ ইউনিয়নের দক্ষিণে নায়েরগাঁও দক্ষিণ ইউনিয়ন, পূর্বে কচুয়া উপজেলার বিতারা ইউনিয়ন ও পাথৈর ইউনিয়ন, উত্তরে কুমিল্লা জেলার দাউদকান্দি উপজেলার মারুকা ইউনিয়ন এবং পশ্চিমে কুমিল্লা জেলার দাউদকান্দি উপজেলার দৌলতপুর ইউনিয়ন অবস্থিত।   প্রশাসনিক কাঠামো  নায়েরগাঁও উত্তর ইউনিয়ন মতলব দক্ষিণ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী নায়েরগাঁও উত্তর ইউনিয়নের সাক্ষরতার হার ৬০.১%।   শিক্ষা প্রতিষ্ঠান  কাচিয়ারা স্কুল এন্ড কলেজ। কাচিয়ারা জামালিয়া আলিম মাদরাসা। কাচিয়ারা বালিকা উচ্চ বিদ্যালয়। নন্দিখোলা ফাজিল মাদরাসা   যোগাযোগ ব্যবস্থা    খাল ও নদী    হাট-বাজার    দর্শনীয় স্থান    উল্লেখযোগ্য ব্যক্তি    জনপ্রতিনিধি    আরও দেখুন   মতলব দক্ষিণ উপজেলা  মতলব দক্ষিণ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:মতলব দক্ষিণ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ইউসেফ আহারন আলমোগি (, ৫ মে ১৯১০ - ২ নভেম্বর ১৯৯১) ছিলেন একজন ইসরায়েলি রাজনীতিবিদ যিনি ১৯৫৫ এবং ১৯৭৭ সালের মধ্যে নেসেটের সদস্য হিসাবে কাজ করেছিলেন। এছাড়াও তিনি বেশ কয়েকটি মন্ত্রীর ভূমিকায় অধিষ্ঠিত ছিলেন।   জীবনী  রুশ সাম্রাজ্যের (বর্তমান পোল্যান্ডে) Hrubieszów- এ Josef Karlenboim জন্মগ্রহণ করেন, তিনি ১৯২৪ সালে দ্রর আন্দোলনে যোগ দেন এবং ১৯৩০ সালে ম্যান্ডেট প্যালেস্টাইনে চলে আসেন। তিনি কাফার সাবা তেল আবিব (১৯৩৬) এবং হাইফা (১৯৩৭) এ হাগানাহ কমান্ডার হিসেবে দায়িত্ব পালন করেন। ১৯৪০ সালে তিনি ব্রিটিশ সেনাবাহিনীতে তালিকাভুক্ত হন এবং গ্রীসে যুদ্ধ করেন। তিনি বন্দী হয়েছিলেন এবং যুদ্ধের অবশিষ্ট সময় জার্মান যুদ্ধবন্দি ক্যাম্পে কাটিয়েছিলেন।  যুদ্ধের পর ইসরায়েলে ফিরে আসার পর আলমোগি রাজনীতিতে সক্রিয় হন এবং ডেভিড বেন-গুরিয়নের মাপাই দলে যোগ দেন। তিনি হাইফা ওয়ার্কার্স কাউন্সিলে সক্রিয় ছিলেন, ১৯৪৭ থেকে ১৯৫১ সাল পর্যন্ত বিকল্প সচিব এবং তারপর ১৯৫১ থেকে ১৯৫৯ সাল পর্যন্ত সচিব হিসেবে দায়িত্ব পালন করেন। তিনি ১৯৫৯ থেকে ১৯৬১ সাল পর্যন্ত মাপাইয়ের সাধারণ সম্পাদক ছিলেন।  ১৯৫৫ সালের নির্বাচনে নেসেটে প্রথম নির্বাচিত হন, আলমোগি ১৯৬১ সালের নির্বাচনের পর পোর্টফোলিও ছাড়াই মন্ত্রী হন, ১৯৬২ সালের অক্টোবরে আবাসন মন্ত্রী এবং উন্নয়ন মন্ত্রীর দায়িত্ব নেওয়ার আগে। ১৯৬৩ সালে যখন লেভি এশকোল বেন-গুরিয়নকে প্রধানমন্ত্রী হিসাবে প্রতিস্থাপন করেন, তখন আলমোগি উভয় পদই রাখেন।  যাইহোক ১৯৬৫ সালের নির্বাচনের অল্প আগে বেন-গুরিয়ন যখন মাপাই থেকে বিচ্ছিন্ন হয়ে রাফি গঠন করেন তখন আলমোগি অনুসরণ করেন। এই প্রক্রিয়ায় তার মন্ত্রিসভার অবস্থান হারান। রাফির তালিকায় নেসেটে ফিরে নির্বাচিত হয়ে আলমোগি ১৯৬৮ সালের জুলাই মাসে শ্রম মন্ত্রী হন যখন মাপামের সাথে, রাফি এশকোলের অ্যালাইনমেন্টে একত্রিত হন (মাপাই এবং আহদুত হাআভোদার একীকরণ)। ১৯৬৯ সালের নির্বাচনের পরও তিনি তার অবস্থান ধরে রাখেন। কিন্তু ১৯৭৩ সালের নির্বাচনের পর গোল্ডা মিরের মন্ত্রিসভায় অন্তর্ভুক্ত হননি।  নেসেটে তার শেষ মেয়াদে আলমোগি হাইফার মেয়র হিসেবেও সংক্ষিপ্তভাবে দায়িত্ব পালন করেন (১৯৭৪-১৯৭৫)। এরপর তিনি ১৯৭৫ থেকে ১৯৭৮ সাল পর্যন্ত বিশ্ব জায়নিস্ট অর্গানাইজেশনের চেয়ারম্যান এবং ১৯৭৬ থেকে ১৯৭৮ সাল পর্যন্ত ইহুদি এজেন্সি এক্সিকিউটিভের প্রধান হিসেবে দায়িত্ব পালন করেন।  তিনি ২ নভেম্বর ১৯৯১ সালে হাইফায় মারা যান।   গ্রন্থপঞ্জি           তথ্যসূত্র    বহিঃসংযোগ      বিষয়শ্রেণী:পঞ্চম আলিয়াহর অভিবাসী বিষয়শ্রেণী:ইসরায়েলের গৃহায়নমন্ত্রী বিষয়শ্রেণী:নেসেটের সদস্য ১৯৭৪-১৯৭৭ বিষয়শ্রেণী:নেসেটের সদস্য ১৯৬৯-১৯৭৪ বিষয়শ্রেণী:নেসেটের সদস্য ১৯৬৫-১৯৬৯ বিষয়শ্রেণী:নেসেটের সদস্য ১৯৬১-১৯৬৫ বিষয়শ্রেণী:নেসেটের সদস্য ১৯৫৯-১৯৬১ বিষয়শ্রেণী:নেসেটের সদস্য ১৯৫৫-১৯৫৯ বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:হাগানাহের সদস্য বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:রাফি (রাজনৈতিক দল) এর রাজনীতিবিদ বিষয়শ্রেণী:মাপাইয়ের রাজনীতিবিদ বিষয়শ্রেণী:পোলিশ-ইহুদি বংশোদ্ভূত ইসরায়েলি ব্যক্তি বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের ইহুদি বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনে পোলিশ অভিবাসী বিষয়শ্রেণী:রুশ সাম্রাজ্যের ইহুদি বিষয়শ্রেণী:১৯৯১-এ মৃত্যু বিষয়শ্রেণী:১৯১০-এ জন্ম বিষয়শ্রেণী:হাইফার মেয়র বিষয়শ্রেণী:ইসরায়েলের ইহুদি সংস্থার প্রধান বিষয়শ্রেণী:ইসরায়েলের উন্নয়নমন্ত্রী বিষয়শ্রেণী:ইসরায়েলের শ্রমমন্ত্রী বিষয়শ্রেণী:ইসরায়েলের দপ্তরবিহীন মন্ত্রী
ডেইলি নিউজ অ্যান্ড অ্যানালিসিস (ডিএনএ) হল একটি ভারতীয় ব্রডশিট সংবাদপত্র। এটি ২০০৫ সালে চালু হয় এবং ভারতে মুম্বই, আহমেদাবাদ, পুনে, জয়পুর, বেঙ্গালুরু ও ইন্দোরে প্রকাশিত হয়। এর পাঠক লক্ষ্যমাত্রা হল তরুণসমাজ। ডিলিজেন্ট মিডিয়া কর্পোরেশন এর মালিকানা স্বত্ত্বের অধিকারী ও পরিচালক।  চালু ২০০৫ সালে "স্পিক আপ, ইট্‌স ইন ইওর ডিএনএ" ("Speak up, it's in your DNA") টাগলাইন সংবলিত বিস্তৃত বিজ্ঞাপন ক্যাম্পেইন নিয়ে ডেইলি নিউজ অ্যান্ড অ্যানালিসিস-এর আবির্ভাব ঘটে।  প্রচার ২০১২ সাল মোতাবেক এর পাঠক সংখ্যা ছিল প্রায় ৯.৩ লাখ।  তথ্যসূত্র  বহিঃসংযোগ    বিষয়শ্রেণী:২০০৫-এ প্রতিষ্ঠিত প্রকাশনা বিষয়শ্রেণী:মুম্বইয়ে প্রকাশিত সংবাদপত্র বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:ভারতে প্রকাশিত দৈনিক সংবাদপত্র বিষয়শ্রেণী:মুম্বইয়ের সংবাদপত্র বিষয়শ্রেণী:ভারতের দৈনিক সংবাদপত্র
This category contains Wikipedia WikiProjects – those defined in terms of a particular Wikipedia maintenance task or other Wikipedia-specific matter, such as stub-sorting, copy-editing, spam-fighting, template-coding, or bot-organizing, rather than a proper encyclopedic subject area, such as architecture.  If your project deals with a particular content area, such as art, culture, environment, geography, history, humanities, science, society, sports and games, technology, or travel, please do not place it in this category.  Instead, please place all such WikiProjects in the appropriate subcategory of :Category:WikiProjects.  The projects are presented in two sections: "Subcategories" and "Pages in category 'Wikipedia WikiProjects.'"  উইকিপিডিয়া উইকিপ্রকল্পসমূহ বিষয়শ্রেণী:বিষয় অনুযায়ী উইকিপ্রকল্প